Morgan Freeman
Morganas Frimanas (angl. Morgan Freeman; g. 1937 m. birželio 1 d.) – JAV aktorius, kino režisierius ir diktorius. Frimanas buvo nominuotas Oskaro apdovanojimui už vaidmenis filmuose „Street Smart“, „Driving Miss Daisy“, „The Shawshank Redemption“ ir „Invictus“, o jį pelnė 2005 m. už vaidmenį filme „Million Dollar Baby“. Aktorius taip pat yra laimėjęs Auksinio gaublio ir Ekrano aktorių gildijos apdovanojimus. Frimanas taip pat vaidino ir kituose pelninguose kino filmuose, kaip kad „Unforgiven“, „Glory“, „Robin Hood: Prince of Thieves“, „Seven“, „Deep Impact“, „The Sum of All Fears“, „Bruce Almighty“, „Along Came a Spider“, „The Dark Knight“ trilogija, „March of the Penguins“ ir „Dolphin Tale“. Jis garsėja savitu ramiu, žemu balsu.